bavarian-nlp/barwiki-20250901 huggingface dataset:
Irdning

Irdning is a ehemolige Morkgmoa im Beziak Liezen in da Steiamork.
Log.
Irdning lieg auf ana Seehächn vo 673 m und is 21,95 km² groß. Es lebn 2749 Leit in da Gmoa (2014).
Irdning hot fogende Oatschoftn:
Gschicht.
De easchte Erwehnung der Gemeinde geht auf des Joar 1140 zruck, wo de Ortschoft in ana Urkunden vom Stift Admiont ols Idenich (Ydnich) erwähnt wird. Der Naum Irdning geht worscheindlich auf des Slawische zruck.
Spuat.
Im Nördlichen Teil lieg de Spurtaunlog va Irdning wo Regelmässig Internationale Trainingeloger va Fussboiclub wai Real Madrid, Red Bull Salzburg, AS Rom oda vam VfB Stuttgart gnutzt wird. Außadem giebts no an Beachvolleyball-Platz,a Tennisanlage, zwoa Reitschulen, a Inline-Skate-Bahn, a Leichtathletikbahn und a Asphalt-Eisstockbahn.
Literatua.
Walter Brunner: Irdning. Geschichte eines obersteirischen Marktes. Irdning 1990
Kreml

A Kreml () is a Oat Zitadön, de wos es Zentrum vo oidn russischn Städdn büdt. Innahoib vom Kreml hom si lebmswichtige Gebaide wia Munitionsloga, Vawoitungen und Kiachn befundn. De meistn Kreml san auf ana Aunhechn und in da Nechn vo an Fluss baut wuan.
Dahoidane Kreml.
Gaunz oda teuweis dahoidane Kreml
Tragedie

De Tragedie (Trauaspui) is a Fuam vom Drama und nem da Komedie de wichtigste Vatretarin vo dera Gottung. Se losst si bis ins antike Griachaland zruckfian. Des bsundare Meakmoi vo da Tragedie is, dass de Haptfigua an unausweichborn Konflikt oda ana Katastrophn ausgsetzt is. Des Scheitan vom Hejdn is in da Tragedie zwingend.
Da Sinn vo da Tragedie liegt do drin, dena Menschn vua Augn z fian, wos passiad, wann ma iwahebli, giarig, ziagllos is und se sejm moßlos iwaschätzt.
Edipus

Da Edipus (oidgriach. , "Oidípous,") is a Gstoit vo da griachischn Mythologie. Ea is da Suhn vom Laios, am Kini vo Theben. Ois Kind wead a zweng am Oraklspruch vo seim Vodan ausgsetzt. Spada bringt a eam in oana Raffarei um, ohne z wissn, dass des sei Voda is. Ois Belohnung dafia, dass a Theben vo da Sphinx befreit hod, kriagt a Iokaste de Witwe vom Kini ois Weib. Joare spada eafohrt ea owa, dass de Iokaste und da Laios seine Leit san. Damid hod a in Wohrheit sein Vodan umbrocht und mid seine Muada Inzest beganga, so wiars a Orakl voraugsogt ghobt hod. Im Drama "Kini Edipus" vum Sophokles sticht si da Edipus am End de Augn aus und wead mit seina Schand ins Gebiag vabonnt.
30. Feba

Da Monat Feba hod im julianischn und gregorianischn Kalenda nur 28, in Schoitjoan 29 Dog. Wegn ana Kalendaumstölung im Joa 1712 hods in Schwedn owa in dem Joa an 30. Feba gem. Danem gibts a vaschiedene, ned realisiate Kalendakonzepte in dena da Feba 30 oda mea Dog hod.
In Deitschland wiad ba da Zinsrechnung jeda Monat mit 30 Dog aungsetzt. Es kaun dahea aa a korrekte Zinsrechnung zum 30. Feba gem.
Amentet

Amentet is a oidägyptische Totngettin. Seitm Oidn Reich wor sie di Personifikation vom Totnreich vom Westen.
Bedeitung.
In da Mythologie vo de Oidn Ägypta liegt im Westn des Jenseitsland. Deswegn san de Nekropolen voa oim in de westlichn Berg oglegt worn und Amentet is de Gettin vom Westn, zuaständig firn Tod und fir de westlichn Lända. Kult hots zwor koan gebm owa ihr Buidl wor auf dena Särgn. Im Neien Reich werds vo da Hathor mehr und mehr zruckdrängt.
Agram

Agram (krowodisch: Zagreb) is de Haptstod und de gresste Stod vo Krowozien. De Stod is gleichzeitig a Gspanschoft (Vawoitungsregion vo Krowozien) und da Vawoitungssitz is aa de Stod Agram.
Agram liegt am Fuaß vom Medvednica-Gebiage am Fluss Save (Sau) im Siidwestn vo da Pannonischn Diafebene. Des Woazeichn vo da Stod is de Agrama Kathedräun.
Da krowodische Naum kummt vamuatlich vo „"zagrabiti"“ (boarisch „(Wossa) schepfen“). Aundan Quön zuafoige haaßt Zagreb „hintam Berge“ (krowodisch „za grebom“).
Partnastädt.
Zagreb untahoit Städtpartnaschftn mid foignde Städt:
Kini Edipus

Kini Edipus (griach. "Oἰδίπoυς Τύραννος", "Oidípous Týrannos") is de dramatische Beorwatung vum Edipus-Mythos duachn Sophokles (um 429-425 v. Kr.). Es is da zwoate Tei vo da „Thebanischn Trilogie“, zu dea aa no Antigone und Edipus auf Kolonos ghean.
Seit domois is da Stoff vo vaschiedanen Dramatikan beorwat worn (Aischylos, Euripides, Xenokles, Meletos, Seneca, Friedrich Hölderlin und so weida). Da Edipus vom Sophokles sticht dabei heavoa ois a "Musta vo oana Tragedie" (Aristoteles) und ois gonz bsundas Weak vo da Wejdliteratur.
Inhoid.
Zweng am Oraklspruch, dass a duach sein oaganen Buam steam mechat, setzt da Kini Laios sein Sohn - an spadan thebanischn Kini Edipus - ois Kind im Gebiage aus. Um sicha z geh, dass a ned iwalebt, wean eam vorhea no de Fiass zastochn und de Haxn gfesslt (weng dena gschwoinan Fiass is a aa zu seim Nom kema, wei Edipus af boarisch Schwejfuass hoasst). A Hiat find eam und bringt eam zan Kinihof vo Korith, wo a vum Kini Polybos uns seina Frau Merope adoptiad wead. Duatn woxt a auf, ohne z wissen, dass des seine Ziagejtan san, bis a Orakl eam weissogt, dass a sein oaganen Voddan daschlogn und mit seina Muadda in Schand lem mechat. Deszweng valosst a Korinth und gäd auf Wandaschoft. Dabei trifft a auf oana Wegkreizung an Laios und dem seine Begleita. Es kimmt zu oana Raffarei und da Edipus daschlogt sein eiganen Voddan Laios. Nacha geht a noch Theben und bezwingt duatn de Sphinx, a Ungeheia wo de Stod bedroht, indem a ia Räzl lest. Ois Belohnung kriagt a de Iokaste, de Witwe vum Kini Laios, ois Frau und damit aa des Kinireich Theben.
Stufnweise wead im Laff vo da Zeit de Vagongenheit vum Edipus afdeckt. De Iokaste dahängt si schliassli und da Edipus blendet si glei draff mit ian goidanen Spangen. Ea wui nix ondas meara ois steam, owa ea woass, dass de Getta driwa entscheidn. Ea iwagibt seine Kinda seim Schwoga Kreon, wo de Heaschoft iwa Theben iwanimmt und geht ins Gebiage in de Vabannung.
Stammbaam vum Edipus.
 Agenor - Telephassa
 Kadmos - Harmonia
 Polydoros
 | Menoikeus
 Labdakos _________|__________
 Laios - Iokaste Kreon
 Edipus - Iokaste
 ___|______________________________
 Eteokles Polyneikes Antigone Ismene
Sophokles

Sophokles (griach. ) (* 497 v. Kr./496 v. Kr. z Kolonos; † 406 v. Kr./405 v. Kr. z Athen) wor a klassischa griachischa Dichta.
Da Sophokles guit neman Aischylos und Euripides ois da gresste antike griachische Tragediendichta. Seine dahoidanen Stickln, vo oim Antigone oda Kini Edipus, san in de Theata vo da gonzn Wejd zan segn.
Im Netz.
[[Kategorie:Autor]]
[[Kategorie:Literatur (Altgriechisch)]]
[[Kategorie:Antiker Autor]]
[[Kategorie:Drama]]
[[Kategorie:Grieche (Antike)]]
[[Kategorie:Mann]]
[[Kategorie:Sophokles| ]]
Iokaste

Iokaste (aa: Jokaste oda Epikaste, oidgriach. ) is a Gstoit aus da griachischn Mythologie. Se wor de Frau vum Laios und noch dem sein Dod in zwoata Ehe mit iam Sohn Edipus vaheirat. Zamma mitm Edipus hod se zwoa Buama (Eteokles, Polyneikes) und zwoa Dechda (Antigone und Ismene) in de Wejd gsetzt. Ban Homer hoasst de Iokaste "Epikaste".
Iokaste im Mythos.
Iokaste is de Frau vum Laios und de Muadda vum Edipus. Zweng am Oraklspruch wead da Edipus vum Laios ois Kind ausgsetzt. Ea wead owa grettet und vo Ziagejtan aufzogn. Spada bringt a an Laios ba oana Raffarei um, ohne z wissn, dass des sei Vodda is. Nacha befreit a Theben vu da Sphinx und kriagt Iokaste ois Belohnung zua Frau. Se wissn ned, dass se bluadsvawandt san. Wiar de Worheit iwa si und an Edipus noch Joarn ons Licht kimmt, dahängt si de Iokaste aufgrund vo dera Schand. Da Edipus blendet si nacha mit de goidanen Spangen vo seina Muadda.
Schau aa.
Kini Edipus, a Tragedie vum Sophokles
O. J. Simpson

Da Orenthal James Simpson, kuaz O. J. Simpson, (* 9. Juli 1947 in San Francisco, Kalifornien; † 10. April 2024 in Las Vegas, Nevada) war a US-amerikanischa American-Football-Spüla und Schauspüla. Wödweit bekaunt wuan is a ah duach de Aunklog, dass a sei Ex-Frau Nicole Brown Simpson und ian Bekauntn Ronald Goldman umbrocht zum hom.
Im Moadprozess is a trotz eadrückenda Beweislog freigsprochn wuan, vua oim duach de dialektischn Tricks (Chewbacca Vateidigung) vo seim Rechtsaunwoit Johnnie Cochran.
Im Zivüprozess - 16 Monat späda - is a zu ana Schodnseasotzzohlung vo 33,5 Müllionen US-Dollar an de Hintsblieman vauateit wuan. Weu in Florida Rentn und Immobilien, de da Beklogte bewohnt hat, ned vapfändet wean deafn, is da Aunspruch ned voistreckt wuan.
Weng an Raubiwafoi am 13. Septemba 2007 is a zu 33 Joa Hoft vauateit wuan. Ba guada Fiarung kaun a noch friahastns neun Joa entlossn wean. Nach de neun Joa is a 2017 aus da Hoft entlassen worden.
Im April 2024 is a im Alter von 76 Joa an de Folgn aner Krebserkrankung verstorbn.
Edipuskomplex

Da Edipuskomplex oda Edipuskonflikt is a Theorie vo da Psychoanalyse vom Sigmund Freud. De Theorie besogt, dass jeda Bua im Lauf vo seina Entwicklung a edipale Phasn duachmocht, wora sei eigne Muada sexuell begeat und mit seim Voda rivalisiat. Da Edipuskonflikt ghead zua natialichn Entwicklung, zum Edipuskomplex wiad a daun, waun da kindliche Konflikt ned befriedigend bewötigt wiad und da männlich Eawochsane drunta leidet. Edipuskomplex und Edipuskonflikt wean owa oft synonym vawendt.
Wuatherkumft.
Da Begriff „Edipuskomplex“ kimmt vo de Gschichtn um de mythische Figua vom Edipus aus da griechischn Mythologie. Da Inhoid vo dem Mythos is voa oim durch de Tragedie vom Sophokles iwaliefat (Kini Edipus). Ohne es z wissn bringt da Edipus sein Vodan Laios in ana Raffarei um. Weura späda des Rätsl vo da Sphinx lest und so Theben vo ana Plog befreit, kriagt a de Kenigswitwe Iokaste zum Weib. De zwoa wissn nix vo eanara Bluadvawaundschoft. Joare späda wiad de Schaund owa aufdeckt. De Iokaste dahängt si und da Edipus sticht si mit ian Schmuck de Augn aus. Ois Blinda gähd a in de Vabannung.
Flaggn und Woppm vo Weißrussland

De Listn zoagt de Flaggn und Woppm vo de Vawoitungsgebiet (Woblast) vo Weißrussland.
Weißrussland gliedat si in sechs Verwoiltungsbeziake (Woblast) mit 118 Kroasn (Rajon). De Haptstod Minsk hod oan Sondastatus und geheat koam Woblast o.
Olle Flaggen fian in iara Mittn des Woppm vom jeweilign Gebiet.
Wejdliteratua

Wejdliteratua (dt.: Weltliteratur) moant literarische Weake, wo iwa regionoie und nationoie Grenzn weg a grouße Vabroadung gfundn hom. Dazua muass no a beispuihofta kinstlarischa Weat kemma. Eihdeitige Kriterien, wos Wejdliteratua is und wos ned, san no ned formuliat worn.
Da Begriff „Wejdliteratua“ is zan easchtn Moi vom Christoph Martin Wieland prägt worn (Literatua fia'n "homme du monde", an „Wejdmo“). Da Goethe hod drunta de Literatua vastondn, wo aus'm iwanationoin, kosmopolitischn Geist gschoffn worn is.
Antigone

Antigone (oidgriachisch ) is is a Gstoit aus da griachischn Mythologie.
Se wor de Dochda vum Edipus und vo da Iokaste. De klassische Version vo dem Mythos find si in da Tragedie Antigone vum Sophokles, wo worscheinli 442 v. Kr. zan easchtn Moi afgfiat woan is.
Mythos.
Da Antigone-Mythos ghead zan thebanischn Zyklus, wo neman trojanischn Zyklus da zwoate grosse Mythos-Kroas in da antikn griachischen Mythologie is.
Antigone wead aus da Inzest-Vabindung vum Edipus mit seina Muadda Iokaste geboan. Wia de Edipus aussafind, dass a sei Voddan umbrocht und sei oagane Muadda gheirat hod, sticht a si sejm de Augn aus. Do begleit eam sei Dochta Antigone in de Vabannung noch Kolonos. Nochn Dod vum Edipus gäd si wieda noch Theben zruck, wei si an prophezeitn Zwoakampf vo iare Briada vahindan wui. Wia da Edipus aus Theben weganga gwen is, hom seine Buama Polyneikes und Eteokles de Heaschoft ausgibt. Da Polyneikes wead vo seim Bruada vatriem und es kimmt zan Kriag um Theben. Da Eteokles scheint z gwinna owa im letztn Kampf bringa si de zwoa Briada gegnseiti um.
Da neie Kini vu Theben, da Kreon, a Bruada vo da Iokaste und daduach da Onkl von da Antigone und iarane Brüada, ealosst a Vabot an Polyneikes z bestottn, wei a s Voddaland varodn hod. De Antigone hoid si owa ned on des Vabod und foigt iam Gewissn. Si mocht de voagschribanen Rituale und eameglicht ian Bruada so an Einzug in an Hades. Vo am Wächta wead si schliassli varodn. Da Kreon vauateit de Antigone zan Dod duach lebendi Begromwean, obwoi se de zuakimftige Braut vo seim Buam Haimon is. Antigone, Haimon und de Frau vum Kreon (Eurydike) begengan deszweng nocheinanda an Freidod.
Roabouch

Roabouch (iwaregionoi ehernter: "Roaboch", "Reiboch" oder "Reinboch", Deitsch: "Reinbach") is a Katastraalgmoa va da Stoud Seiger Hons i. Pg. und houd 2.135 Eiwoner. Sij lijgg an Pongau, im Soizburga Lond, za. 60 km vo da Stoud Soizburg wegg, an da Pinzgauer Bundesstrouss, ba Seiger Hons.
Oigmoas.
Im oideeglichen Sprouchgebrauch va dia Eiwoner va Seiger Hons weascht ower netta da Westtoae va da KG (oiso Noi-, Ower-, Hinterroabouch, d' Roabouchsiadlung und Frooschau) ois Ortstoae „Roabouch“ bzeichnet, da Osttoae um d'Buachstoanersiadlung weascht moast ois „Poifnerderfe“ bzeichnet obwoi sejg weider an Osten drym lijgg und scho za da KG Oaeeden gheascht, dia Boohofsgeegand und de Gorschtensiadlung wern za Seiger Hons grechnet.
Roabouch is dia am schnejst woxande Katastraalgmoa va Seiger Hons. In d'80er und 90er Jour sand zoireiche Wonungsbleck (an Westen va da KG) baud wourn und da Toae Noiroabouch is entstonden. Zan Beginn va dia 80er Jour houds an Westen va da KG groud amoi a pour Oafamilienheiser in da Roabouchsiadlung, Ower- und Hinterroabouch gem. Weideaschts befinden se in da KG zwee Campingbleetz, a Kindergorschten, as Rode Kreiz va Seiger Hons, da ÖAMTC-Seiger Hons, da Boohof vo Seiger Hons, dia Postvateilungsstej vo Seiger Hons, zoireiche Betriawe, zwee kloane Kapejn und a pour Gostheiser.
Gliaderrung.
De Katastraalgmoa Roabouch untertoaet se nuamoi in d'Toae Noiroabouch "(Neureinbach)", Owerroabouch "(Oberreinbach)" und Hinterroabouch "(Hinterreinbach)", da Roabouchsiadlung, sowia in dia Ortschouften Maurach "(Maurach)", Hoidorf "(Halldorf)" und Steeg "(Steg)". Weiderne Toae und Siadlungan sand Stoin "(Stalln)", Nogler "(Nagler)", d'Frooschau "(Froschau)", d'Unterwerkssiadlung "(Unterwerkssiedlung)", d'Buachstoanersiadlung "(Buchsteinersiedlung)", d'Gorschtensiadlung "(Gartensiedlung)" und d'Boohofsgegand.
D'KG-Grenz za da KG Oaeeden "(Einöden)" - Richtung Norn - bijdt da Oaeedbouch, za da KG Seiger Hons - an Westen - bijdt de Soizach d'Grenz, im Sidn dia Gmoagrenz va Seiger Veit und an Osten dia Gmoagrenz vo Mijbouch.
Griachische Mythologie

Unta da Griachischn Mythologie vasteht ma oi Gschichtn vo de Gedda und Hejdn vom antikn Griachaland.
In im antikn griachischn Gschichtsvastendnis geht de historische Zeit bis in de Zeit vo de Mythen zruck. De mythischn Hejdn wean ois Menschn vo friaan Zeitn afgfosst, de wo no mit de Gedda no peasenle vakeat san.
De Gedda vom Schepfungsmythos.
Im Ofang wors Chaos (Unordnung); do aussa san de easchtn Gedda keman:
De Orphika hom aa Tethys und Okeanos dazuazejd, wo sunstan za de Titanen grechnet wean.
Psychoanalyse

De Psychoanalyse (vo griachisch "ψυχή" [psyche], weanarisch "Söö", und "ἀνάλυσις" [analysis], weanarisch "Zalegung", im Sinn von "Untasuachung, Entschlisselung vo da Söö") is a psychologische Theorie, de wos um 1890 vom Weana Neirologn Sigmund Freud entwicklt wuan is. Aus da Psychoanalyse san späda vaschiedane Schuin vo da Tiafnpsychologie entstandn.
Da Begriff „Psychoanalyse“ städ sowoi fia de Theorien vom Freud iwa de menschliche Psyche ois aa fia de Psychotherapie wos si draus entwicklt hod und aa fia de Methodik zua Untasuachung kuiturella Phänomene. Olle drei Bereiche wean bis zum heitign Tog vo Foaschan und Klinika weida entwicklt. De Wissnschoftlichkeit vo da Psychoanalyse is owa sea umstrittn.
Da psychische Apparat.
1. topisches System.
Des sognannte oide Söönmodö vom Freud hod wia des neie drei Instanzn: 
2. topisches System.
Des is des neiare Strukturmodö vo da Psyche:
Chaos (Mythologie)

Chaos (griachisch: "χάος", "cháos", wo Kluft oda Leare hoasst) is a Zuastand vo totala Unordnung oda Vawirrung und da Gegnbegriff zan Kosmos, im griachischen Begriff fia Ordnung.
In da Theogonie vom griachischen Dichta Hesiod (uma 700 v. Kr.) is s Chaos da Urzuastand vo da Wejd: „Woahofti, zeascht is dees Chaos und spada d Eadn enstandn...“ (Vers 116). Chaos moant oiso in dera Schepfungsgschicht s Nix und de Leare. De Kinda vum Chaos san ban Hesiod de Gaia (de Ead-Geddin), Nyx (de Geddin vo da Finstanis und da Nocht), Erebos (da God vo da Finstanis in da Untawejd), Tartaros (de Untawejd, Ort und Peason zgleich) und Eros (da God vo da Liab). Olle fimf Gedda san zua sejm Zeit ausm Chaos entstandn.
Romsau am Dochstoa

Romsau am Dochstoa (dt.: Ramsau am Dachstein) is a östarreichische Gmoa in da Steiamork.
Log.
De Romsau is owahoib va Schlaming, im Ennstoi. Im Noadn wiaschts van Dochstoagebirg aogrenzt.
D'Nochboagmoahn san Schlaming (hochdeitsch: "Schladming"), Haus, s Pichi (hochdeitsch: "Pichl-Preunegg")und no a poa.
Gschicht.
Die eschten Funde send va Sidla aus da spätrömischen Zeit bam Buagstoia (Knoiwond), wo ma nit woas, vawos hekemma send. Urkundlich is de Romsau des eschte moi um 1120 erwähnt worn.
1286 hom de Adeligen um die Kotznburg gstritten, 1288 homs de don im Winter zastört.
Ofong vam 15. Joarhundat homs in Lodnwoicha gründt. Da Lodnwoicha stait heid no.
Im 16. Joarhundat send de meistn Romsaua evangelisch woarn. 1599 bis 1781 homs des neama deffn und woarn daher Geheimprotestantn, oda wia de Fuizmosa song, de „Lutharischn“. Haid send 78 % evangelisch, 18 % kathoisch und 3 % woin nit song obs wos send.
Flochauwinke

Flochauwinke (Standarddeitsch: "Flachauwinkl") is da Nom vom owalaf vo da Enns närdlich vo d' Rodstouder Tauern. Nomansgewender Hauptort is Flochau vo dems a Katastralgmoa is.
Weideaschts is Flochauwinke da Nom vo am Schigebit im Vabund Ski amadé.
Goschdeina Heilstoin

Da Goschdeina Heilstoin (dt. "Gasteiner Heilstollen" oda "Paselstollen") is a 1952 grindeaschts Gsundheitszentrum bai Beck'stoa (Goschdei) im Goschdeinatoi, Soizburga Lond. De Kureihrichtung vo da Radonbalneologie weascht vo da "Heilstollen Betriebsgesellschaft m.b.H Gastein-Böckstein" betrim.
Elektra

Elektra (griachisch Ηλέκτρα) is in da griachischn Mythologie de Dochta vum Kini vu Mykene, Agamemnon und da Klytaimnestra, sowia de Schwesta vo da Iphigenie, vum Orestes und vo da Chrysothemis.
Wia da Kini Agamemnon ausm Trojanischn Kriag zruggkema is, is a vu seine Frau da Klytaimnestra und vu iam Gspusi an Aigisthos umbrochd worn. Aa de Kassandra, wo am Agamemnon aus Troja gfoigt gwen is, hom de zwoa eamordet. De Elektra vasuacht ia jingare Schwesta Chrysothemis zan Mord on iara Muadda und iam vahosstn Stiafvodda z iwarede, hod damit owa koan Eafoig.
Da Bruada vo da Elektra da Orest is nochm Dod vo seim Vodda voa seim Stiafvodda gflohn. Duach des Orakl vo Delphi is a nacha owa afgfordat worn, am Dod vo seim Vodda z rächn. Ea bringt mit da Huif vo da Elektra in Blutrache eana Muadda und eanan Stiafvoddan um. Aus dena eanan Bluad steign de Erinnyen af und vafoign an Orest, ned owa de Elektra.
De Elektra in da Literatua.
De Gschicht vu da Elektra is vu da Antike on oft thematisiad worn: Vu de antikn Klassika Sophokles, Aischylos und Euripides genauso wia vum Gerhart Hauptmann, Jean-Paul Sartre und vum Eugene O'Neill.
Schau aa.
Tantaliden, Elektrakomplex
Griachische Sproch

De griachische Sproch ( , , ) is a oagana Zweig vo de indogermanischn Sprochn. Des Oidgriachische und des Neigriachische, wo heit in Griachaland gred wead san vaschiedane Stufn vo da griachischn Sproch.
Griachisch hod a Schrifttradition vo iwa 3400 Joan und is nochm Kinäsischn unta dena lebendn Sprochn de Sproch, wo am längstn iwaliefat is. De eiropäische Kuitua is duach de griachische Sproch und Kuitua prägt worn.
Griachischs Oiphabet

As griachische Oiphabet (neigriachisch: , "") is de Schrift, wo de griachische Sproch seit'm 9. Joarhundad v. Kr. gschriem wead.
De griachische Schrift is a Weidaentwicklung vo da phönizischn Schrift. Se wor - in engam Sinn - de easchte Oiphabetschrift. Vom griachischn Oiphabet stomma u. a. des lateinische, kyrillische und koptische Oiphabet ob. Des griachische Oiphabet umfosst heit 24 Buachstom, wo genau wia im lateinischn Oiphabet ois Majuskln (Groußbuachstom) und Minuskln [Kloabuachstom] voakema.
Weißrussland

Weißrussland ( und /Belarus bzw. traditionö "Белоруссия"/Belorussija) – aumtlich Belarus – is a Stoot in Osteiropa, dea wos an Poin, de Ukraine, Russland, Lettland und Litaun grenzt. Friacha hod ma des Laund aa Weißruthenien gnennt.
Da Nauman.
Da Nauman Belarus is seitn Middloita iwaliefat und is im 19. Joahhundat oigmein gebreichlich wuan. De deitsche Iwasetzung vo Belarus in „Weißa Rus“ is olladings ungenau. "Rus" woa da ostslawische Nauman fia skandinavisch-slawische Herrschoftsgebiet wia in Kiewer Rus, wo des Laund seid da Grindung dazua gheat hod. S Adjektiv "„bely“" hod im Middloita geografisch „westlich“ und/oda „neadlich“ gmaant, Belarus suit ma demnoch mid „Westlicha Rus“ iwasetzn. Olladings gibt's in Weißrusslaund söwa no aundare Aunsichtn iwa de Bedeitung. Zweng dem is de Vawendung vom Wuat "Belarus" guat, waumma Unkloarheitn vanmeidn wü. Olladings wiad im Deitschn de Bezeichnung "Weißrussland" traditionöö vawendt. De weißrussischn und aa de deitschen offiziöön Stöön vawendn in offiziölle deitschsprochige Text in Nauman "Belarus", damit mas bessa vo Russland untascheidn kau.
Friacha hod ma des Laund aa "Weißruthenien" und im Sprochgebrauch vo da DDR "Belorussland" ghaaßn.
Vawoitungsgliadarung.
Weißrusslaund is in sechs Vawoitungsbeziak (Woblast) mid 118 Kraas (Rajon) untateut. De Haptstod Minsk hod an Sondastatus und gheat kaan Woblast aun.
Bevökarung.
De wichtigstn Voiksgruppn vo Weißrussland san:
Weißrussn 81,1 %,
Russn 11,2 %,
Poin 3,4 %,
Ukraina 2,4 %,
Sunstige 1,9 %, z. B. Tatarn
Schau aa.
Städt in Weißrussland
Sigmund Freud

Da Freud Sigmund (* 6. Mai 1856 in Freiberg, Mährn, tschechisch "Příbor"; † 23. Septemba 1939 in London), uaspringlich "Sigismund Schlomo Freud", woa a bedeitenda östareichischa Oazt, Tiafnpsycholog und Religionskritika, dea wos ois Begrinda vo da Psychoanalyse wäidweit bekant woan is. Da Freud guit ois oana vo de einflussreichstn Denka vom 20. Joahundat; seine Theorien und Methoden wean bis heit kontroveas diskutiad.
Elektrakomplex

Da Elektrakomplex is in da Tiafnpsychologie des weibliche Gegnstickl zum Edipuskomplex, oiso de bsundas stoake Bindung vo da Dochda an an Voda bei gleichzeitiga massiva Oblehnung vo da Muada. Dea Naum kummt vo da griechischn Sogngstoit Elektra, de an Moad a ian Voda Agamemnon grächt hod und ian Bruada Orestes zum Moad an iara Muada Klytaimnestra und iam Stiafvoda Aigisthos aungstiftet hod.
Da Freud-Schüla Carl Gustav Jung (1875–1961), dea späda eigane Wege geht, fiat 1913 in da Schrift „Versuch einer Darstellung der psychoanalytischen Theorie“ in Begriff vom Elektrakomplex ein. Ois Schüla vom Freud beruaft a si dabei auf de Freudsche Hypothesn vom „Penisneid“, dea wos dazua fiat, dass de Dochta da Muada vuawiaft si mit an Maungl gebuan z hom. Da Freud eakennt zwoa de Wiakungen vom Kastrationskomplex auf de zwaa Gschlechta, lehnt owa de Vuastölung vo an Elektrakomplex ob.
Klytemnestra

Klytemnestra (Κλυταιμ[ν]ήστρα = Klytaim(n)estra) is in da griachischn Mythologie de Dochta vum Spartanakini Tyndareos und vo da Leda. Klytemnestra is as Wei vum Agamemnon, am Kini vo Mykene, und de Schwesta vo da scheenen Helena. Se hod via Kinda Iphigenie, Orestes, Elektra und Chrysothemis.
De Klytemnestra hosst ian Mo Agamemnon, wei dea ia gmoasame Dochta Iphigenia opfan woit, nua um an ginstingn Wind fian Kriagszug noch Troja z kriagn. Duach de Geddin Artemis wead de Iphigenie owa af de Insl Tauris in Sichaheit brocht, ohne dass des irgenwea meakt. Olle Menschn glaam, se is gopfad worn. Klytemnestra is vo Racheduascht besessn. Wia da Agamemnon vum Trojanischen Kriag zruggkumma is, bringt s eam zamma mit ian Liabhoba Aigisthos um. Aa de Kassandra, wo da Agamemnon vo Troja mitgnumma hod, wead umbrocht.
Elektra bitt ian Bruada Orestes um Bluadrache. Owa eascht wia des Orakl vo Delphi eam ocht Joar spada dazua rot, mochta si afn Weg z Mykene und bringt sei Muada und sein Stiafvodan um.
"Schau aa" Tantaliden, Elektra